**ΠΩΣ ΔΙΑΜΟΡΦΩΝΟΝΤΑΙ ΟΙ ΚΑΤΩΤΑΤΕΣ ΑΣΦΑΛΙΣΤΙΚΕΣ ΕΙΣΦΟΡΕΣ (ΕΦΚΑ ΚΑΙ ΕΤΕΑΕΠ) ΟΠΩΣ ΜΕΤΑ ΤΗΝ ΑΥΞΗΣΗ ΤΟΥ ΚΑΤΩΤΑΤΟΥ ΜΙΣΘΟΥ**

**Ανδρέα Κουτσόλαμπρου, Δικηγόρου, Σύμβουλου ΔΣΑ, Προέδρου Ένωσης Εμμίσθων Δικηγόρων, Νομικού Συνεργάτη ΣΣΕΑΠΑΔ**

Όπως ήδη έχουμε αναλύσει (στο ιστολόγιο των εμμίσθων δικηγόρων) από την πρώτη ημέρα της ανακοίνωσης της αύξησης του κατώτατου μισθού και ενόψει των ρυθμίσεων των άρθρων 39, 39Α, 35, 41 και 97 του ν.4387/2016, ως ισχύουν μετά τις τροποποιήσεις του ν.4578/2018, αναμένονται άμεσα σημαντικά αυξήσεις στις κατώτατες εισφορές των συναδέλφων μας, αλλά και όλων των ελευθέρων επαγγελματιών και επιστημόνων. Σ’αυτές θα πρέπει να προστεθούν οι αναμενόμενες τρέχουσες και αναδρομικές εισφορές ΕΤΕΑΕΠ (επικουρικής και πρόνοιας), οπότε συνολικά οι συνάδελφοι **θα κληθούν να καταβάλουν, επιπλέον όσων κατέβαλαν**

**131,65 ευρώ μηνιαίως οι Συμβολαιογράφοι**

**81,04 ευρώ μηνιαίως οι Συμβολαιογράφοι πρώτης πενταετίας**

**(ίδατε αναλύσεις πινάκων κατωτέρω)**

Θα πρέπει να σημειωθεί, πως σύμφωνα με τα στοιχεία του Υπουργείου κατώτατες εισφορές καταβάλλουν περίπου το 85% των ασφαλισμένων!

Ειδικότερα, ως έγινε γνωστό, με απόφαση του Υπουργικού Συμβουλίου **αυξάνεται από 1.2.2019 ο κατώτατος μισθός  στα 650€ το μήνα, από τα 586,08€ (αύξηση 11%).** Η αύξηση αυτή συμπαρασύρει και τις κατώτατες εισφορές των ελευθέρων επαγγελματιών και αυτοαπασχολουμένων.

Σημειώνουμε πως μέχρι 31.1.2019 οι εισφορές θα υπολογίζονται με την παλαιά κατώτατη βάση (586,08 ευρώ.), ενώ από 1.2.2019 με βάση τα 650 ευρώ.

Ας δούμε λοιπόν πως διαμορφώνονται οι κατώτατες  εισφορές από 1.2.2019, δηλαδή από το ειδοποιητήριο που θα αναρτηθεί εντός του Μαρτίου του 2019:

Α. ΑΣΦΑΛΙΣΜΕΝΟΙ ΑΝΩ ΤΗΣ ΠΕΝΤΑΕΤΙΑΣ – ΕΙΔΟΠΟΙΗΤΗΡΙΟ ΕΦΚΑ (ΚΥΡΙΑ ΑΣΦΑΛΙΣΗ – ΥΓΕΙΑ)

|  |  |  |  |  |
| --- | --- | --- | --- | --- |
| **ΕΛΑΧΙΣΤΗ ΒΑΣΗ** | **ΚΥΡΙΑ -20%** | **ΥΓΕΙΑ 6,95** | **ΟΑΕΔ** | **ΣΥΝΟΛΟ** |
| **2017-8 (586,08)** | 117,22 | 40,73 | 10 | 167,95 |
| **2019**  **(650)** | 130 | 45,17 | 10 | 185,17 |
| ΑΥΞΗΣΗ | **+12,78** | **+4,44** | **0** | **+17,22** |

**Συμπερασματικά το ειδοποιητήριο του ΕΦΚΑ θα περιλαμβάνει αυξήσεις για όλους τους ασφαλισμένους (ελευθέρους επαγγελματίες και αυτοαπασχολούμενους 17,22 ευρώ το μήνα)**

Β. ΑΣΦΑΛΙΣΜΕΝΟΙ ΑΝΩ ΤΗΣ ΠΕΝΤΑΕΤΙΑΣ – ΕΙΔΟΠΟΙΗΤΗΡΙΟ ΕΤΕΑΕΠ

|  |  |  |  |
| --- | --- | --- | --- |
| **ΕΛΑΧΙΣΤΗ ΒΑΣΗ** | ΕΠΙΚΟΥΡΙΚΗ 7% (ΑΠΑΝΤΕΣ ΠΛΗΝ ΥΓΕΙΟΝΟΜΙΚΩΝ) | ΠΡΟΝΟΙΑ 4% (ΔΙΚΗΓΟΡΟΙ ΑΘΗΝΩΝ, ΣΥΜΒ/ΦΟΙ, ΔΙΚ.ΕΠΙΜΕΛΗΤΕΣ, ΜΗΧΑΝΙΚΟΙ, ΥΓΕΙΟΝΟΜΙΚΟΙ) | **ΣΥΝΟΛΟ** |
| **2017-8 (586,08)** | 41,02 | 23,44 | 64,46 |
| **2019  (650)** | 45,50 | 26,00 | 71,50 |
| ΑΥΞΗΣΗ | **+4,48** | **+2,56** | **+7,04** |
| ΑΝΑΔΡΟΜΙΚΑ (2017 -2018) ΕΠΊ 36 ΜΗΝΕΣ Ή ΑΠΟ ΕΙΔΟΠ.1ου 2019 ΕΩΣ ΕΙΔΟΠ. 12ου2021 | **+ 27,35** | **+15,63** | **+42,98** |
| ΣΥΝΟΛΟ ΕΙΔΟΠΟΙΗΤΗΡΙΟΥ | **(45,50+27,35)**  **72,80** | **(26+15,63)**  **41,63** | **114,43** |

Συμπερασματικά οι Συμβολαιογράφοι θα λάβουν ειδοποιητήριο ΕΤΕΑΕΠ 114,43 ευρώ το μήνα (τακτική εισφορά και αναδρομική).

**Γ. ΑΣΦΑΛΙΣΜΕΝΟΙ ΚΑΤΩ ΤΗΣ ΠΕΝΤΑΕΤΙΑΣ (ΆΡΘΡΟ 39Α΄Ν.4387/2016) ΕΙΔΟΠΟΙΗΤΗΡΙΟ ΕΦΚΑ**

|  |  |  |  |  |
| --- | --- | --- | --- | --- |
| **ΕΛΑΧΙΣΤΗ ΒΑΣΗ** | **ΚΥΡΙΑ** | **ΥΓΕΙΑ 6,95** | **ΟΑΕΔ** | **ΣΥΝΟΛΟ** |
| **2017-8 (410,26)**  **Ή 586,08 Χ 70%** | **57,44 (14%)\***  **69,74 (17%)\*\*** | **28,51**  **28,51** | **10**  **10** | **95,55**  **108,25** |
| **2019(455,00)**  **Ή 650 Χ 70%** | **60,65 (13,33%)\*\*\*** | **31,62** | **10** | **102,27** |

\*Ασφαλισμένοι πρώτης διετίας

\*\*Ασφαλισμένοι 3-5 ετών

\*\*\*Άπαντες πρώτης πενταετίας

Συμπέρασμα: Επιβαρύνονται 7 ευρώ περίπου οι ασφαλισμένοι πρώτης διετίας, ενώ ελαφρύνονται κατά 6 ευρώ οι ασφαλισμένοι 3-5 ετών.

**Δ. ΑΣΦΑΛΙΣΜΕΝΟΙ ΚΑΤΩ ΠΕΝΤΑΕΤΙΑΣ ΕΙΔΟΠΟΙΗΤΗΡΙΟ ΕΤΕΑΕΠ**

|  |  |  |  |
| --- | --- | --- | --- |
| **ΕΛΑΧΙΣΤΗ ΒΑΣΗ** | **ΕΠΙΚΟΥΡΙΚΗ 7% (ΑΠΑΝΤΕΣ ΠΛΗΝ ΥΓΕΙΟΝΟΜΙΚΩΝ)** | **ΠΡΟΝΟΙΑ 4% (ΔΙΚΗΓΟΡΟΙ ΑΘΗΝΩΝ, ΣΥΜΒ/ΦΟΙ, ΔΙΚ.ΕΠΙΜΕΛΗΤΕΣ, ΜΗΧΑΝΙΚΟΙ, ΥΓΕΙΟΝΟΜΙΚΟΙ)** | **ΣΥΝΟΛΟ** |
| **2017-8 (410,26)**  **Ή 586,08 Χ 70%** | **28,71** | **16,41** | **45,12** |
| **2019 (455,00)**  **Ή 650 Χ 70%** | **31,85** | **18,20** | **50,05** |
| **ΑΥΞΗΣΗ** | **+3,14** | **+1,79** | **+4,93** |
| **ΑΝΑΔΡΟΜΙΚΑ (2017 -2018) ΕΠΊ 36 ΜΗΝΕΣ Ή ΑΠΟ ΕΙΔΟΠ.1ου2019 ΕΩΣ ΕΙΔΟΠ. 12ου 2021** | **+ 19,15** | **+10,94** | **+30,09** |
| **ΣΥΝΟΛΟ ΕΙΔΟΠΟΙΗΤΗΡΙΟΥ** | **(31,85+19,15)**  **51,00** | **(26+15,63)**  **29,14** | **80,14** |

Συμπερασματικά οι Συμβολαιογράφοι (πενταετίας) θα λάβουν ειδοποιητήριο ΕΤΕΑΕΠ 80,14 ευρώ.  
**ΣΗΜΕΙΩΣΗ:**Θυμίζουμε πως η έκπτωση αυτή της πρώτης πενταετίας αποτελεί ασφαλιστική οφειλή για τον ΝΈΟ ασφαλισμένο που  εξοφλείται εξ ολοκλήρου μέχρι και τη συμπλήρωση δεκαπέντε (15)  
ετών ασφάλισης (παρ. 3 άρθρου 39Α ν.4387/16) .

**Θεωρώ πως οι επιστημονικοί σύλλογοι πρέπει άμεσα να ζητήσουν:**

**Την άμεση αποσύνδεση των ασφαλιστικών εισφορών από την αύξηση του κατώτατου μισθού, και για όσο χρόνο διαρκεί η οικονομική κρίση, και σίγουρα μέχρι και το 2021.**

**Την αύξηση των δόσεων επιβολής των αναδρομικών εισφορών ΕΤΕΑΕΠ από 36 σε 72, ώστε να μην δημιουργηθεί περαιτέρω πρόβλημα στους συναδέλφους, δοθέντος ότι η καθυστέρηση οφείλεται αποκλειστικά στις αδυναμίες της Πολιτείας.**

**Ανδρέας Κουτσόλαμπρος**

**Δικηγόρος**